Rikunarita-ORG/Wikinium huggingface dataset:
# Uttar Pradesh

|  |
| --- |
|  Tekst üüb Fering |

**Uttar Pradesh** uun Inje
**Uttar Pradesh** as en bundesstoot faan Inje. A bundesstoot leit uun a nuurd faan’t lun. Hi hee 199.812.341 lidj (2011). At hoodsteed faan a bundesstoot as Lucknow.

## Kwelen
# Informaatik

|  |
| --- |
| Tekst üüb Öömrang |

At **Informaatik** as det wedenskap faan't süstemaatisk aptiaknin, seekrin, ferwerkin an fersjüüren faan informatsion, fööraal det automaatisk ferwerkin mä kompjuutern.

## Began

Al loong haa a minsken diarauer spikeliaret, hü jo det reegnin ianfacher maage küd.

* Son Abakus sted uun arke skuul
* *Suanpan* of *Soroban* faan Sjiina
* *Stschoty* faan Ruslun
* *Analytical engine* faan Charles Babbage, 1822. Hi werket doomools al mä *hoolkoorden*.
* Dooten üüb *hoolkoorden*, 1950
* Di iarst digitaalreegner *Z3* faan Konrad Zuse, 1941

## Digitalisiarang

So rocht kaam det werkin mä informatjuunen uun a gang, üs a dooten *digitalisiaret* wurden san. Di iarst digitaalreegner, di programiaret wurd küd, baud Konrad Zuse 1941. An auer en reegner bluas "0" an "1" (struum ütj - struum uun) ferstäänt, san *programiarspriaken* ütjwerket wurden. A iarst *spriaken* wiar: Fortran, ALGOL, Lisp an COBOL. Uun a 1970er juaren kaam spriaken för PCs ap: BASIC, Pascal, C++, Java, C#, SQL. Daalang jaft at en hialer rä *spriaken*; för arke brük weder en ööder.

Tu en wedenskap as informaatik uun a 1960er juaren wurden, an sant 1968 koon'am det studiare.

## Onerfeeg

Daalang dialt ham det fääk iin tu:

* Teoreetisk informaatik
* Praktisk informaatik
* Technisk informaatik
* Uunwand informaatik
* Konstelk Inteligens

## Kwelen

## Luke uk diar

 **Commonskategorii: Informaatik** – Saamlang faan bilen of filmer
 **Wikibooks: EDV** (sjiisk)
# Malayalam

|  |
| --- |
|  Tekst üüb Fering |

Koord faan't gebiit faan det **Malayalam Spriik**
Malayalam
**Malayalam** (üüb Malayalam: മലയാളം *Malayāḷaṁ*) as en Drawiidisk Spriik, wat faan amanbi 33 miljuun mensken fööral uun Kerala, Indien snaaket wurd. Det hee sin aanj Malayalam Skraft.

## Gramatiik

**Pronoomen**

| Malayalam | ISO | Fering | Malayalam | ISO | Fering |
| --- | --- | --- | --- | --- | --- |
| ഞാന് | *ñān* | ik | നാമ് | *nām* | wi (mä di of jam) |
| നീ | *nī* | dü | നമ്മള് | *nammaḷ* | wi (mä di of jam) |
| ഇവന് | *ivan* | hi (deheer maan) | ഞങ്ങള് | *ñaṅṅaḷ* | wi (saner di of jam) |
| അവന് | *avan* | hi (dediar maan) | നിങ്ങള് | *niṅṅaḷ* | jam |
| ഇവള് | *ivaḷ* | hat (detheer wüf) | ഇവര് | *ivar* | jo (dönheer lidj) |
| അവള് | *avaḷ* | hat (detdiar wüf) | അവര് | *avar* | jo (döndiar lidj) |
| ഇദു | *idu* | hat (detheer ding) | ഇവ | *iva* | jo (dönheer dingen) |
| അദു | *adu* | hat (detdiar ding) | അവ | *ava* | jo (döndiar dingen) |

## Luke uk diar

* *Öler drawiidisk spriiken*: Kannada, Malayalam, Tamil, Telugu.
# Hindi

|  |
| --- |
|  Tekst üüb Fering |

Koord faan gebiiten uun Inje, huar **Hindi** spreegen wurt
**Hindi** (üüb Hindi: हिन्दी *hindī* [ɦind̪iː]) as en indo-aarisk spriik, wat uun a nuurd an a maden faan Inje spreegen wurt. Sant 1950 as det (üüb sidj faan Ingels) det amtsspriik faan Inje. Det spriik as nai tu Urdu.